Pernille Bramming
Pernille Bramming, f. 1959, dansk journalist. Pernille Bramming har i høj grad beskæftiget sig med mellemøstlige forhold: hun var 1990-91 leder af Center for Mellemøst-Information ved Syddansk Universitet, og 1991-96 var hun Politikens Mellemøst-korrespondent. 1998-2001 var Pernille Bramming tilknyttet kulturredaktionen ved Aktuelt, og siden 2002 har hun været debatredaktør ved Weekendavisen. Sideløbende hermed skriver hun også om arabiske forhold i avisen.
Efter et flerårigt ophold i Cairo 1991-96 udgav Pernille Bramming i 2009 bogen Hjemme i Kairo.